اوغوز تی وی:خبر وئریر کی،گونئی آزربایجانلیلار سوسیال شبکهده ارک قالاسیندا یئنیدن قازینتی ایشلرینین آپاریلماسینی عکس ائتدیرهن ویدئولار یاییبلار.
ویدئولارین بیرینده ارک قالاسینین جنوب طرفیندهکی دیوارینین یانیندا آغیر تکنیکانین ایشلدیی و همین یئرین سؤکولدویو گؤرونور. بئلهجه اونسوز دا باخیمسیزلیق اوجباتیندان داغیلماق تهلوکهسی ایله اوز-اوزه قالان تاریخی قالانین چؤکمه احتیمالی آرتیر.
تأسف کی، عایدیاتی قوروملار بو گوندک تاریخی مکانین داغیدیلماسینا سسسیز قالیب.
خاطیرلاداق کی، ۲۰۱۶-جی ایل نویابریندا ارک قالاسینین یاخینلیغیندا پارکینگ تیکمک مقصدی ایله آغیر تکنیکانین ایشلدیی بارهده معلومات یاییلمیشدی. یئرلی اهالینین اعتراضیندان سونرا لاییحهنین ایجراسی دایاندیریلدی.
قید ائدک کی، ارک قالاسی ائلخانی حکمدارلاری سلطان خودابندنین و ابو سعیدین وزیری اولموش تاج الدین علیشاهین گؤستریشی ایله هیجری-قمری تقوییمی ایله ۷۱۶-۷۲۴-جو (میلادی ۱۳۳۸-۱۳۴۵-جی) ایللرده تیکیلیب. قاجارلار دؤورونه قدر ارک قالاسی دؤولت قصری کیمی ایستیفاده ائدیلیب، سونرالار ایسه ستارخان، بافرخان و دیگر تبریز مجاهیدلرینین سیغیناجاقلاریندان بیری اولوب.
آزربایجانین تاریخی قالاسی تکنیکا ایله محو ائدیلیر – ویدئو
azb_Arab azb_Arab azb_Arab azb_Arab azb_Arab azb_Arab